Ilir Flamur Topi

__NOINDEX__

Ilir Topi është mjek, shkrimtar dhe gazetar shqiptar. Ai lindi më 15 tetor 1985 në Tiranë. Është biri i mjekut, shkrimtarit dhe gazetarit të njohur Flamur Topi dhe i mjekes pediatre Shkëndije Bleta.Studimet e mesme i kreu në gjimnazin “Sami Frashëri” në Tiranë. Më pas vijoi dhe përfundoi studimet universitare në degën e mjekësisë pranë Universitetit Katolik “Zoja e Këshillit të Mirë”.Ilir Topi është autor dhe drejtues i emisionit historik Trupi dhe Shëndeti, një program i trashëguar nga i ati, Flamur Topi, dhe i njohur për përkushtimin ndaj edukimit shëndetësor të publikut shqiptar.

Në fushën e letërsisë, Ilir Topi është autor i disa veprave në zhanre të ndryshme. Ai ka botuar përmbledhjen me novela dhe tregime Në valët AM, përmbledhjen Mbretëria e të çmendurve, novelën distopike Tirana 2112, si dhe librin eseistik dhe poetik I.T – Copëza mendimesh ruajtur në notes-at e një celulari, ku ndërthuren aforizma, poezi dhe reflektime personale.Përveç krijimtarisë letrare tradicionale, Ilir Topi është autor i dy novelave grafike të bazuara në veprat e të atit, Flamur Topi: Fusha dhe Lufta për Jetën, duke i sjellë ato në një format vizual dhe më të aksesueshëm për brezat e rinj. Ai është gjithashtu autor i disa dramave, përfshirë Teatri Digjital dhe Lideri ynë i ri, ku trajton tematika bashkëkohore përmes formës teatrale.Krijimtaria e Ilir Topit shquhet për ndërthurjen e profesionit të mjekut me artin letrar dhe përkushtimin ndaj komunikimit publik mbi çështjet shëndetësore, sociale dhe kulturore.

 Shikoni dhe 

 Referime 

Kategoria:Shkrimtarë Shqiptarë
Kategoria:Gazetarë Shqiptarë